**ENERGIJOS VARTOJIMO AUDITO PASLAUGŲ**

**TECHNINĖ SPECIFIKACIJA**

**1. Pirkimo objektas**

Šios techninės specifikacijos objektas – energijos vartojimo audito atlikimo ir audito ataskaitos parengimo paslaugų įsigijimas.

**2. Paslaugų apimtis ir turinys**

2.1. Paslaugų teikėjas privalo atlikti energijos vartojimo auditą bei parengti išsamią audito ataskaitą.

2.2. Energijos vartojimo auditas turi būti atliekamas Užsakovo valdomuose ir nuosavybės teise priklausančiuose pastatuose, technologiniuose įrenginiuose bei kelių transporto priemonėse.

2.3. Audito metu turi būti įvertintas energijos vartojimo efektyvumas, nustatytos energijos taupymo galimybės ir pateiktos rekomendacijos energijos vartojimo optimizavimui.

**3. Taikomi teisės aktai ir metodikos**

Paslaugų teikėjas privalo vadovautis galiojančiais Lietuvos Respublikos teisės aktais, reglamentuojančiais energijos vartojimo audito atlikimą, įskaitant, bet neapsiribojant:

3.1. Lietuvos Respublikos energijos vartojimo efektyvumo didinimo įstatymu;

3.2. Energetikos ministro patvirtintais energijos vartojimo audito atlikimo ir ataskaitų teikimo priežiūros reikalavimais;

3.3. Energetikos ministro patvirtinta energijos, energijos išteklių ir vandens vartojimo audito atlikimo technologiniuose procesuose ir įrenginiuose metodika;

3.4. Kitais galiojančiais teisės aktais bei jų pakeitimais, įsigaliojusiais paslaugų teikimo laikotarpiu.

**4. Paslaugų atlikimo reikalavimai**

4.1. Paslaugų teikėjas ne vėliau kaip per 5 darbo dienas nuo sutarties įsigaliojimo privalo pateikti Užsakovui duomenų, reikalingų auditui atlikti, sąrašą.

4.2. Užsakovas įsipareigoja pateikti prašomus duomenis per 15 darbo dienų nuo sąrašo gavimo.

4.3. Paslaugų teikėjas privalo nuolat informuoti Užsakovą apie darbų vykdymo eigą bei užtikrinti paslaugų atlikimą sutartyje nustatytais terminais.

4.4. Parengta audito ataskaita turi būti pateikta Užsakovui peržiūrai. Gavęs pastabas ar pasiūlymus, paslaugų teikėjas privalo jas įvertinti ir atlikti reikiamus patikslinimus.

4.5. Paslaugų teikėjas atsako už audito metu surinktų duomenų teisingumą ir audito ataskaitos pateikimą Lietuvos energetikos agentūrai.

**5. Paslaugų teikimo terminas**

Paslaugos turi būti suteiktos ne vėliau kaip per 5 mėnesius nuo sutarties pasirašymo dienos.

**6. Kvalifikaciniai reikalavimai paslaugų teikėjui**

Paslaugų teikėjas turi atitikti energijos vartojimo auditus atliekančių specialistų kvalifikacinius reikalavimus, nustatytus Energetikos ministro patvirtintose auditų atlikimo tvarkose ir specialistų rengimo bei atestavimo nuostatuose.

**7. Dokumentacijos pateikimas**

Galutinė energijos vartojimo audito ataskaita turi būti pateikta Užsakovui šiomis formomis:

1 egzempliorius skaitmeninėje laikmenoje (PDF ir redaguojamais Word, Excel ar kitais suderintais formatais).